 Akizungumza wakati wa hafla ya uzinduzi wa duka hilo, Ofisa Mtendaji Mkuu wa Mauzo na Usambazaji wa Vodacom, Keith Tukei amesema kuwa uzinduzi wa duka hilo ni mwendelezo wa juhudi za kampuni kusogeza huduma karibu kwa wateja.“Vodacom kwetu wateja ni wafalme na siku zote tumekuwa tukisikiliza maoni yao na ndio maana tumeona kuna umuhimu wa kufungua duka eneo hili ili kuwarahishia wakazi wa ubungo kupata huduma zetu kwa urahisi bila kusumbuka kuzifuata mbali,” alisema.Aliongeza kuwa duka hilo mbali na kuuza simu za kila aina kwa gharama nafuu, pia linatoa huduma mbalimbali kwa wateja ikiwemo huduma ya kutuma na kupokea fedha ya M-Pesa.Kwa upande wake Mkuu wa Kitengo cha huduma kwa wateja wa rejareja, Brigita Stephen alisema katika kuadhimisha wiki ya huduma kwa wateja kampuni itakuwa na matukio mbalimbali ya kuwa karibu na wateja kwa kufungua maduka na wafanyakazi wa Vodacom kusikiliza maoni ya wateja ili kuboresha huduma zaidi.